Ernst Wetter

Ernst Wetter (Winterthur, 1877ko abuztuaren 27a – Zürich, 1963ko abuztuaren 10a) suitzar politikaria izan zen. Suitzako Konfederazioko presidentea izan zen 1941ean.

Züricheko Unibertsitatean irakasle ikasketak amaitu ondoren, Ekonomia Politikoko ikasketak egin zituen 1911tik 1914ra, eta, doktoratu ondoren, unibertsitateko irakasle izan zen.

Alderdi Erradikal Demokratikoko kide izan zen, eta Suitzako Merkataritza eta Industria Batasuneko kide eta presidenteorde gisa eragina izan zuen gerren arteko ekonomia- eta finantza-politikan. 1926tik 1934ra Züricheko Kontseilu Handiko kide izan zen, eta 1929tik 1938ra Suitzako Kontseilu Nazionaleko kide.

Suitzako Kontseilu Federaleko kide izan zen 1939tik 1943ra, eta Finantza eta Aduana saila zuzendu zuen. Defentsa nazionalerako gastuen gehikuntza kudeatu behar izan zuen Bigarren Mundu Gerraren testuinguruan.

Suitzako Konfederazioko presidentea izan zen 1941ean.

Kategoria:Suitzako Konfederazioko presidenteak